Diari Oficial de la Generalitat Valenciana


Sumari del DOGV 6146, del 17-11-2009 (2009/13269)

DECRET 209/2009, de 13 de novembre, del Consell, de cessament i nomenament de vocals del Consell d'Administració de l'Autoritat Portuària d'Alacant i Castelló.
---------------------------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/13876


Data del document
:   13-11-2009

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Conselleria Infraestructures i Transport
    * Castelló de la Plana
    * Alacant
    * instal·lació portuària
    * consell d'administració

DECRET 209/2009, de 13 de novembre, del Consell, de cessament i nomenament de vocals del Consell d'Administració de l'Autoritat Portuària d'Alacant i Castelló. [2009/13133]  
Els articles 40.1.c) i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i Valencia, establixen que els mencionats consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets, el Consell ha designat els vocals dels consells d'administració de les autoritats portuàries d'Alacant, Castelló i Valencia, i és el Decret 198/2008, de 12 de desembre, del Consell, el que va renovar el nomenament de José María Pajín Echevarría com a vocal del Consell d'Administració de l'Autoritat Portuària d'Alacant, i el Decret 284/2004, de 23 de desembre, del Consell, el qual va nomenar Juan María Calles Moreno vocal del Consell d'Administració de l'Autoritat Portuària de Castelló, els dos en representació de l'administració general de l'Estat.  
L'esmentat apartat 2 de l'article 40 de la Llei 27/1992, de 24 de novembre, establix que el nomenament de vocals del Consell d'Administració, que tindrà una duració de quatre anys, i la separació d'estos, serà acordada per l'òrgan competent de la Comunitat Autònoma, a proposta de les organitzacions, els organismes i les entitats que aquells representen. Correspon al Consell la mencionada competència en virtut de l'article 17.b) de la Llei del Consell.  
En virtut d'això, a proposta del conseller d'Infraestructures i Transport i amb la deliberació prèvia del Consell, en la reunió del dia 13 de novembre de 2009,  
DECRETE  
Article 1  
El cessament de José María Pajín Echevarría com a vocal del Consell d'Administració de l'Autoritat Portuària d'Alacant, en representació de l'administració general de l'Estat.  
Article 2  
El nomenament de Ana Barceló Chico com a vocal del Consell d'Administració de l'Autoritat Portuària d'Alacant, en representació de l'administració general de l'Estat.  
Article 3  
La renovació del nomenament de Juan María Calles Moreno com a vocal del Consell d'Administració de l'Autoritat Portuària de Castelló, en representació de l'administració general de l'Estat.  
València, 13 de novembre de 2009  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA